Kayatmo Kadi a Maammuan ti Kinapudno? MAIPAPAN iti ania? Ti kinapudno maipapan kadagiti kangrunaan a saludsod a masansan nga im-imtuoden dagiti tattao. Nalabit a naisalud- sodmo metten a mismo dagitoy: Maseknan kadi a talaga ti Dios kadatayo? Agpatingganto pay ngata ti gubat ken panagsagaba? Ania ti mapasamak kadatayo no mataytayo? Adda ngata pay namnama agpaay kadagiti natay? Kasano ti panagkararagko tapno ipangagnak ti Dios? Kasano a masagrapko ti pudpudno a kinaragsak? Pangbirokam ngay iti sungbat kadagita a saludsod? No agdamagka kadagiti sabsabali, nadumaduma ti isungbatda. No dagiti panguluen ti relihion ti pagsaludsodam, agsusupadi ti ibagada. No met mapanka ka- dagiti libraria ken paglakuan iti libro, nalabit makasarakka iti rinibu a libro a kasla makaited kadagiti sungbat. Ngem masansan nga agkokon- tra ti linaonda. Dadduma kadagita ti kasla agaplikar iti agdama ngem saanen inton agangay, isu a nasken a mapabaro ken masukatanda. Nupay kasta, adda maysa a libro a naglaon kadagiti mapangnam- namaan a sungbat. Maysa dayta a libro ti kinapudno. Inkararag ni Jesu-Kristo iti Dios: "Ti saom ket kinapudno." (Juan 17:17) Ita, pagaam- motayon a dayta a Sao ket isu ti Biblia. Kadagiti sumaganad a panid, maammuam ti nalawag ken napudno a sungbat ti Biblia kadagita a na- dakamat a saludsod.
Paul Lowe/Panos Pictures Maseknan Kadi a Talaga ti Dios Kadatayo? NO APAY A TUMAUD DAYTA A SALUDSOD: Agbibiagtayo ngamin iti lubong a nap- nuan iti kinaulpit ken kinaawan hustisia. Isursuro ti adu a relihion a nakem kano ti Dios dagiti mapaspasarantayo a panagsagaba. NO ANIA TI ISURSURO TI BIBLIA: Nikaanoman, saan a gapuanan ti Dios ti kina- dakes. "Adayo koma iti pudno a Dios nga agtignay a sidadangkes, ken iti Mannakabalin-amin nga agtignay a di nainkalintegan!" kuna ti Job 34:10. Adda naayat a panggep ti Dios para kadagiti tattao. Dayta ti makagapu nga in- suro ni Jesus nga ikararagtayo: "Amami nga adda iti langlangit . . . umay koma ti pagariam. Maaramid koma ti pagayatam, kas sadi langit, kasta met iti daga." (Mateo 6:9, 10) Maseknan la unay ti Dios kadatayo nga uray la a nagsakripisio tapno sigurado a matungpal ti panggepna. - Juan 3:16. Kitaem met ti Genesis 1:26-28; Santiago 1:13; ken 1 Pedro 5:6, 7. Agpatingganto Pay Ngata ti Gubat ken Panagsagaba? NO APAY A TUMAUD DAYTA A SALUDSOD: Agtultuloy ti iyaadu dagiti matmatay gapu iti gubat. Awan ti tao a di pay pulos nakapasar iti panagsagaba. NO ANIA TI ISURSURO TI BIBLIA: Impadto ti Dios nga addanto tiempo nga ipas- dekna ti sangalubongan a talna. Iti sidong ti nailangitan a Pagarianna, saanto a 'sursuruenen dagiti tattao ti pannakigubat.' Imbes ketdi, "pitpitendanto dagiti kampilanda a pagbalinen a subsob ti arado." (Isaias 2:4) Pagpatinggaento ti Dios ti amin a kinaawan hustisia ken panagsagaba. Inkari ti Biblia: "[Ti Dios] punasennanto ti amin a lua kadagiti matada, ket awanton ni patay, awanto metten ti panagleddaang wenno panagsangit wenno ut-ot. Ti immuna a bam- banag [agraman dagiti kinaawan hustisia ken panagsagaba ita] naglabasdan." - Apocalipsis 21:3, 4. Kitaem met ti Salmo 37:10, 11; 46:9; ken Mikias 4:1-4. Ania ti Mapasamak Kadatayo no Mataytayo? NO APAY A TUMAUD DAYTA A SALUDSOD: Kaaduan kadagiti relihion iti lubong isursuroda nga adda kano banag iti uneg ti tao nga agtultuloy nga agbibiag kalpasan ti ipapatay. Patien met ti dadduma a dagiti natay ket kabaelandatayo a dangran wenno dusdusaen kano ti Dios dagidiay managdakdakes babaen ti ag- nanayon a panangtutuokna kadakuada iti umap-apuy nga impierno. NO ANIA TI ISURSURO TI BIBLIA: No matay ti maysa tao, naan-anay nga agpa- tinggan ti biagna. 'Dagiti natay. . . saanda a pulos sipapanunot iti aniaman,' kuna ti Eclesiastes 9:5. Yantangay dagiti natay ket saanen a makapagpanunot, makarikna wenno makapasar iti aniaman, saandatayo ngarud a madangran wenno matulongan. - Salmo 146:3, 4. Kitaem met ti Genesis 3:19 ken Eclesiastes 9:6, 10.
Adda Ngata Pay Namnama Agpaay Kadagiti Natay? NO APAY A TUMAUD DAYTA A SALUDSOD: Kayattayo ngamin ti agbiag ken kayat- tayo a tagiragsaken ti biag a kadua dagiti patpatgentayo. Natural laeng nga il-iliwentayo a makita manen dagiti patpatgentayo a pimmusay. NO ANIA TI ISURSURO TI BIBLIA: Manmanonto laeng kadagiti natay ti saan a ma- pagungar. Inkari ni Jesus a "dagidiay adda kadagiti pakalaglagipan a tanem . . . ket rummuarda." (Juan 5:28, 29) Maitunos iti orihinal a panggep ti Dios, ad- danto gundaway dagidiay mapagungar nga agbiag iti paraiso a daga. (Lucas 23:43) Ti perpekto a salun-at ken agnanayon a biag agpaay iti natulnog a sanga- tauan ket karaman iti dayta a naikari a masakbayan. Kinuna ti Biblia: "Dagiti nalinteg tagikuaendanto ti daga, ket agtaengdanto nga agnanayon iti dayta." - Salmo 37:29. Kitaem met ti Job 14:14, 15; Lucas 7:11-17; ken Aramid 24:15. Kasano ti Panagkararagko Tapno Ipangagnak ti Dios? NO APAY A TUMAUD DAYTA A SALUDSOD: Agkarkararag met dagiti tattao iti gistay amin a relihion. Ngem marikna ti adu kadakuada a di masungsungbatan dagi- ti kararagda. NO ANIA TI ISURSURO TI BIBLIA: Insuro ni Jesus a no agkararagtayo, ditay agusar iti maulit-ulit a lualo. Kinunana: "No agkarkararagkayo, dikay ulit-uliten a sa- wen ti isu met laeng a bambanag." (Mateo 6:7) No kayattayo nga ipangagnatayo ti Dios, masapul nga agkararagtayo iti pamay-an nga anamonganna. Tapno maaramidtayo dayta, nasken nga ammuentayo ti pagayatan ti Dios ken agkara- rag maitunos iti dayta. Kuna ti 1 Juan 5:14: "Uray ania ti dawatentayo [iti Dios] maitunos iti pagayatanna, denggennatayo." Kitaem met ti Salmo 65:2; Juan 14:6, 14; ken 1 Juan 3:22. Kasano a Masagrapko ti Pudpudno a Kinaragsak? NO APAY A TUMAUD DAYTA A SALUDSOD: Patien ti adu a tattao a ti kinabaknang, kinalatak, wenno kinapintas ti mangparagsak kadakuada. Gapuna, ikagkaguma- anda ti agbalin a nabaknang, nalatak ken napintas, ngem kaskasdi a saanda a naragsak. NO ANIA TI ISURSURO TI BIBLIA: Tinukoy ni Jesus ti tulbek ti pudpudno a kinaragsak idi a kinunana: "Naragsak dagidiay sipapanunot iti naespirituan a kasapulanda." (Mateo 5:3) Masagraptay laeng ti pudpudno a kinaragsak no ikagumaantayo a penken ti kangrunaan a kasapulantayo - ti tarigagaytayo a mangammo iti kina- pudno maipapan iti Dios ken iti panggepna para kadatayo. Dayta a kinapudno ket masarakan iti Biblia. Ti panangammotayo iti dayta a kinapudno ti makatu- long kadatayo a mangilasin no ania a talaga ti napateg ken saan a napateg iti biag. Ad-adda a makapnek ti biagtayo no ipalubostayo a ti kinapudno iti Biblia ti ma- ngiwanwan iti pampanunot ken tigtignaytayo. - Lucas 11:28. Kitaem met ti Proverbio 3:5, 6, 13-18 ken 1 Timoteo 6:9, 10.
Sumagmamano laeng dagita kadagiti sungbat ti Biblia kadagiti innem a saludsod. Kayatmo kadi a maammuan ti ad-adu pay? No maysaka kadagidiay "sipapanunot kadagiti naespirituan a kasapulanda," awan duadua nga adu pay ti maisaludsodmo kas iti: 'No maseknan ti Dios kadatayo, apay a nakabayba- yagen nga ipalpalubosna ti nakaro a kinadakes ken panagsagaba dagiti tattao? Ania ti aramidek tapno sumayaat ti kasasaad ti pamiliak?' Ti Biblia ket ma- ngipaay iti makapnek a sungbat kadagita ken iti adu pay a saludsod. Nupay kasta, adu ti bumdeng nga agbasa iti Bib- lia. Para kadakuada, nakapuspuskol dayta a libro ken nakarigrigat a maawatan no dadduma. Kayatmo kadi a tulongandaka a mangbirok kadagiti sungbat iti Bib- lia? Adda dua a makatulong kenka nga ituktukon dagiti Saksi ni Jehova. Ti umuna ket ti libro nga Ania a Talaga ti Isursuro ti Biblia? Nadisenio dayta a tumulong kadagiti oku- pado a tattao tapno masukimatda dagiti nalawag a sungbat ti Biblia kadagiti agkakapateg a saludsod. Ti maikadua ket ti libre a programa iti panagadal iti Bib- lia. Adda mannakigayyem a kalugaram a kualipikado a mangisuro maipapan iti Biblia a mabalin a suma- rungkar kenka iti pagtaengam wenno iti sadinoman a kombeniente kenka. Matulongannaka a mangadal iti Biblia iti las-ud laeng ti sumagmamano a minuto iti kada lawas. Minilion a tattao ditoy lubong ti nagung- gonaanen iti dayta a programa. Adu kadakuada ti siraragsak a nangibaga a nasarakandan ti kinapudno. Awanen ti napatpateg pay a gameng a mabalinmo a masarakan. Ti kinapudno nga isursuro ti Biblia ti mangwayawaya kadatayo manipud an-anito, panna- kariro, ken buteng. Ipaayannatayo met iti namnama, panggep iti biag, ken rag-o. Dayta ti gapuna a kinuna ni Jesus: "Maammuanyonto ti kinapudno, ket ti kina- pudno wayawayaannakayto." - Juan 8:32. Basaem wenno i-download-mo daytoy a publikasion wenno agkiddawka iti libre a panagadal iti Biblia iti Pangngaasiyo ta patulodandak iti kopia ti Ania a Talaga ti Isursuro ti Biblia? Interesadoak iti libre a panagadal iti Biblia. LENGGUAHE Wenno suratam daytoy a kupon sa ipatulodmo iti maitutop nga adres. ANIA A Talaga TI ISURSURO TI BIBLIA? NAGAN ADRES
Para iti kompleto a listaan dagiti adres iti intero a lubong, kitaem ti Malaksid no adda sabali a naipakita, dagiti teksto ti Biblia ket naadaw iti Baro a Lubong a Patarus ti Nasantuan a Kasuratan. 2008 Watch Tower Bible and Tract Society of Pennsylvania s Para iti ad-adu pay nga impormasion, bisitaem ti wenno kontakem dagiti Saksi ni Jehova. L I - t k 4 1 1 0 6 1


Plan for Your Safety Agplano para iti Kinatalgedmo A temporary restraining order (TRO), order for protection, or injunction cannot guarantee your safety. Plan very carefully for your safety and the safety of your loved ones. Ti temporario nga order ti korte a manglapped (TRO), order para iti proteksion, wenno injunction ket saanna a garantiaan ti kinatalgedmo. Agplano a nasayaat para iti kinatalgedmo ken ti kinatalged dagiti ipatpategmo. Here are some safety tips: Adtoy ti sumagmamano a makatulong nga impormasion para iti kinatalged:
Tell everyone you know that you have a TRO, order for protection, or injunction (your employer, church leader, friends, family and baby-sitter, etc.). Ibagam iti tunggal am-ammom nga addaanka iti TRO, order para iti proteksion, wenno injunction (ti employer mo, lider ti simbaan, gagayyem, pamilia ken ti para-aywan ti ubing, ken dadduma pay.).
Change the locks on your doors and windows as soon as possible. Replace wooden doors with steel doors. Sukatan dagiti kandado dagiti ridaw ken tawam iti kabiitan a tiempo. Sukatan ti landok dagiti kayo a ridaw.
Install security systems if possible. Purchase additional locks, window bars, poles to wedge against doors. Mangikabil kadagiti sistema ti seguridad nu mabalin. Gumatang ti nayon a kandado, rehas ti tawa, kayo wenno landok a pangibalunet kadagiti ridaw.
Install smoke detectors and keep fire extinguishers on every floor. You never know what your abuser might do. Mangikabil kadagiti smoke detector ken mangikabil ti fire extinguisher iti tunggal kadsaaran. Di mo ammo nu ania ti aramiden ti tao a mangab-abuso kenka.
Install extra outside lighting - include motion-activated lighting. Mangikabil ti nayon a silaw iti ruar - iraman dagiti silaw nga agsindi nu adda madlawna nga agkuti.
Teach your children their name, address, phone number, the phone number of a friend/relative and how to dial 911 in case they are kidnapped by your abuser. Isurom kadagiti annakmo ti naganda, address, numero ti telepono, ti numero ti telepono ti maysa a gayyem/ kabaggian ken nu kasano nga idayal ti 911 en kaso a kidnapen ida ti tao a mangab-abuso kenka. Make sure everyone who watches your children is informed of who is authorized to pick up your children. Siguradoen nga amin a tattao a mangbanbantay kadagiti annakmo ket ammoda nu siasino ti awtorisado a mangsukon kadagiti annakmo.
Inform your baby-sitters of your situation. They have the right to know so they will be better prepared to protect the children in their care. Ibagam kadagiti mangay-aywan kadagiti ubbingmo ti maipanggep iti situasionmo. Adda karbenganda a makaammo tapno ad-adda a makapagsaganada a mangprotektar kadagiti ubbing nga adda iti aywanda. Keep a copy of your TRO, order for protection, or injunction with you at all times and report violations to the police immediately. Kanayon a tugotmo iti amin a tiempo ti kopya ti TRO, order para ti proteksion, wenno injunction ken dagdagus nga ipakaammo iti pulis dagiti panagsupring. Important Phone Numbers Dagiti Importante a Numero ti Telepono Get more details about protecting yourself. Call these organizations: Alaen ti ad-adu pay a detalye maipanggep ti panangprotektar iti bukodmo a bagi. Tawagan dagitoy nga organisasion: Victim/Witness Assistance Division (City and County of Honolulu Prosecutor's Office) Information about criminal prosecution of TRO violations - (808) 768-7401 Sangay ti Tulong iti Biktima/Testigo (Siudad ken County ti Honolulu Prosecutor's Office) Impormasion maipanggep iti kriminal a prosekusion dagiti panaglabsing iti TRO - (808) 768-7401 Domestic Violence Action Center - Information about separation, divorce, child custody and other legal issues - (808) 531-3771 Sentro ti Aksyon mainaig iti Kinaranggas iti Pagtaengan - Impormasion maipanggep iti panagsina, diborsio, kustodia ti ubing ken dadduma pay a legal a babanag - (808) 531-3771 RG-AC-508 (12/19) AD-P-818 W6 Ilokano


Dagiti Pagbatayan iti Ministering, Marso 2019 NO KASANO TI MANGIBINGLAY ITI PAMMANEKNEK ITI AD- ADDA A GAGANGAY A WAGAS Ti ministering ket panagipaneknek. Ti mannakibagay ti panagserbi ket mabalin a mangnayon kadagiti gundawaytayo a mangibinglay iti pammaneknek iti pormal ken saan a pormal a wagas. Nakitulagtayo nga "agtakder a kas saksi ti Dios iti amin a panawen ken iti amin a banag, ken iti amin a lugar" (Mosiah 18:9). Ti panangibinglay iti pamma- neknektayo ket paset ti panagtakdertayo a kas saksi ken nabileg a wagas a pangawisan iti Espiritu Santo a mangsagid iti puso ti maysa a tao ken mangbalbaliw iti biagda. "Ti pammaneknek - pudno a pammaneknek, par- nuayen iti Espiritu ken pinatalgedan ti Espiritu San- to - balbaliwanna dagiti biag," kinuna ni Presidente M. Russell Ballard, Agak- akem a Presidente ti Korum dagiti Sangapulo- ket- dua nga Apostol.1 Ngem ti panangibinglay iti pammaneknektayo ket mabalin a pagam- amakan wenno saan a komportable para iti sumagmamano kadatayo. Dayta ti mabalin a gapu ta panunotentayo ti panangibinglay iti pam- maneknektayo kas maysa a banag nga aramidentayo iti miting ti panagayuno ken panagpaneknek wenno no mangisursurotayo iti maysa a leksion. Kadagita a pormal a panagdadanggay masansan nga usarentayo dagiti umisu a balikas ken ragup ti balikas a kasla saan a nasken iti gagangay a panagsasarita. Ti panangibinglay kadagiti pammaneknektayo ket makapagbalin a kanayon a parabur iti biagtayo 1
ken iti biag dagiti dadduma no maawatantayo no kasano ti kinasimple daytoy tapno ibinglay no ania ti patientayo iti inaldaw a panagdadanggay. Dagitoy ti sumagmamano a kapanunotan a makatulong iti pangrugianyo. Pagtalinaeden Daytoy a Simple Saan a kasapulan nga irugi ti maysa a pammaneknek kadagiti balikas a, "Kayatko nga iburay ti pammanek- nekko," ken saan a kasapulan a gibusan daytoy iti, "Iti nagan ni Jesucristo, amen." Ti pammaneknek ket may- sa a panangyebkas iti no ania ti patien ken ammotayo a pudno. Isu a no kasaritam ti kaarrubam iti kalsada mai- papan iti maysa a problemana ket ibagam ti, "Ammok a sungbatan ti Dios dagiti kararag," ket mabalin a kas iti kabileg ti ania man a pammaneknek a naibinglay manipud iti pulpito iti simbaan. Saan nga umay ti bileg manipud ti napintas a panagsasao; umay daytoy mani- pud iti Espiritu Santo a mangipatpatalged iti kinapud- no (kitaen iti Doktrina ken Katulagan 100:7-8). Ibagay ti Naannayas a Gagangay a Pannakisarsarita No naayattayo a mangibinglay, adda dagiti gun- daway iti amin nga aglawlawatayo a mangiburay iti pammaneknek kadagiti inaldaw a pannakisarsaritata- yo. Kas pagarigan: Maysa a tao ti agsaludsod maipapan iti udi ti lawasmo. "Naragsak," ti sungbatmo. "Ti Simbaan ti apagisu a kasapulak." Maysa a tao ti mangipeksa iti pannakipagrikna kalpasan ti maysa a pannubok iti biagmo: "Ladingi- tek." Isungbatmo: "Agyamanak iti pannakaseknam. Ammok a ti Dios tulongannak nga agibtur. Tinara- baynak idin." Kuna ti maysa a tao: "Sapay koma ta sumayaten daytoy a tiempo," wenno "Sigurado a maladaw ti lugan," "Nakaam- amak daytoy a trapiko." Maba- linmo a sungbatan: "Siguradoak a risutento ti Dios amin dagitoy." Ibinglayyo dagiti Padasyo Masansan nga agsasaritatayo maipapan kadagiti pannuboktayo. No adda maysa a tao a mangibaga ken- ka maipapan iti pakaipaspasanguanda, mabalinmo nga ibinglay ti maysa a panawen idi tinulongannaka ti Dios kadagiti pannubokmo ket ipaneknekmo nga ammom a matulonganna met ida. Kinuna ti Apo a papigsaen- natayo kadagiti pannuboktayo "tapno agbalinkayo a saksi para kaniak kalpasanna, ken tapno maammuanyo nga awan duadua a siak, ti Apo a Dios, sarungkarak 2 dagiti taok iti panagsagabada" (Mosiah 24:14). Maka- pagtakdertayo a saksi kenkuana no ipaneknektayo maipapan iti no kasano a tinulongannatayo kadagiti pannuboktayo. Agbalin a Nakasagana Para iti sumagmamano kadatayo, ti panangibinglay iti pammaneknek a saan a napakpakadaan ket mabalin a pagamkan. Adda dagiti wagas a makapagplanotayo iti nasapsapa ken "kanayon a nakasagana a mangted iti sungbat iti tunggal tao mangimtuudto [kadatayo] ti gapu ti inanama nga adda [kadatayo]" (1 Pedro 3:15). Umuna, ti panagbalin a nakasagana kaipapananna ti panangkita iti no kasano ti panagbiagtayo. Aw- awisentayo kadi ti Espiritu Santo iti biagtayo ken pap- papigsaentayo kadi dagiti bukodtayo a pammaneknek iti inaldaw babaen ti nalinteg a panagbiag? It- itedtayo kadi iti Espiritu dagiti gundaway a makasaonatayo ken ikkanatayo kadagiti balikas a kasapulantayo babaen ti panagkararag ken panagadal iti nasantuan a kasu- ratan? Kas iti imbalakad ti Apo ken ni Hyrum Smith, "Dimo gamgamen nga ipakdaar ti balikasko, ngem umuna a gamgamem a magun- odmo ti balikasko, kal- pasanna lumukayton ti dilam" (Doktrina ken Katula- gan 11:21). Maikadua, ti panagbalin a nakasagana ket kaipapa- nanna ti panangur- uray ken panangibilang kadagiti gundaway a mabalin nga adda kenka iti dayta nga aldaw wenno dayta a lawas a mangibinglay iti pamma- neknekmo. Makapagsaganaka para kadagita a gunda- way babaen ti panangpanunotmo maipapan no kasano a maikkandaka iti gundaway a mangibinglay iti no ania ti patiem. Agtalinaed a Nakapamaysa iti Mangisalakan ken iti Doktrinana Insuro ni Presidente Ballard, "Nupay mabalintayo a maaddaan kadagiti pammaneknek maipapan kada- giti adu a banag kas miembro ti Simbaan, adda dagiti kangrunaan a kinapudno a kasapulantayo nga isuro iti tunggal maysa ken ibinglay." Kas pagarigan, inlis- tana: "Ti Dios isu ti Amatayo ken ni Jesus isu ti Cristo. Naisentro ti plano ti pannakaisalakan iti Pannubbot ti Mangisalakan. Insubli ni Joseph Smith ti pakabuklan ti agnanayon nga ebanghelio ni Jesucristo, ket ti Libro ni Mormon ti pakakitaan a pudno ti pammaneknektayo." Bayat ti panangipeksatayo kadagiti naimpusuan a kina- pudno, awisentayo ti Espiritu a mangipaneknek a pud- no dagiti insawangtayo. Inyunay- unay ni Presidente Ballard a "ti Espiritu saan a mapengdan no maiburay ti natarnaw a pammaneknek maipapan ken ni Cristo." 2
Ti Pagwadan ti Mangisalakan Nabannog manipud iti panagdaliasatna iti Samaria, nagsardeng tapno aginana ti Mangisalakan iti abay ti bubon ken naam- ammona ti maysa a babai sadiay. Inrugina ti saritaan maipapan iti panagsakdo iti danum manipud iti bubon. Iti panangusar iti daytoy aginal- daw a trabaho nga ar- aramiden ti babai ket nangted iti gundaway ken ni Jesus a mangipaneknek maipapan iti nabiag a danum ken ti agnanayon a biag a nakasagana a gun- oden dagiti tao a mamati Kenkuana (kitaen iti Juan 4:13-15, 25-26). ni Presidente Nelson ken ti impluensia ti Libro ni Mormon, ket nakatulong iti pannakapasurot wenno kumbersion dagiti dadduma pay a 80 a tattao.3 Awis nga Agtignay Saankayo nga agbuteng a mangibinglay iti pamma- neknekyo. Mabalin a daytoy ti pangparabur kadagiti tao a pagserbianyo. Kasano a mausaryonto dagitoy a kapanunotan wenno ti bukodyo tapno mangibinglay iti pammaneknekyo ita? Makapagbalbaliw iti Biag ti maysa a Simple a Pammaneknek Insarita ni Presidente Russell M. Nelson maipapan iti maysa a nars a nagdamag iti saludsod ken ni Dr. Nel- son kalpasan ti narigat a proseso ti panagoperar. Apay a saankayo a maipada kadagiti dadduma a surgeon?" Mabalin a sumagmamano a surgeon nga am- ammona ti ababa ti panagteppelna ken agsasao iti dakes no ara- midenda dagiti kasta a nangato ti presionna a wagas. Naisangrat dagiti artikulo iti "Dagiti Pagbatayan iti Ministering" a mangtulong kadatayo a mang- sursuro a mangaywan iti tunggal maysa - saan a maibinglay kas mensahe kabayatan dagiti isasa- rungkar. Bayat ti pannakaam- ammotayo kadagiti tao a pagserbiantayo, ipariknanto kadatayo ti Espi- ritu Santo tapno ammotayo no ania a mensahe ti mabalin a kasapulanda kas nayon iti panangaywan ken panangngaasitayo. Mabalin a nasungbatan koma ni Dr. Nelson iti ania man nga adu a wagas. Ngem insungbatna laeng ti, "Gapu ta ammok a pudno ti Libro ni Mormon." IBINGLAYYO DAGITI PADASYO Ti sungbatna ti nangparegta iti nars ken ti asawana tapno adalenda ti Libro ni Mormon. Idi agangay binu- niagan ni Presidente Nelson ti nars. Kalpasan dagiti dekada, kabayatan ti panangimatonna iti komperensia ti stake iti Tennessee, USA, kas kabarbaro a naorde- nan nga Apostol, naragsakan ni Presidente Nelson iti saan a ninamnama a panagkitada iti isu met laeng a nars. Nalagip ti nars a ti pannakapasurot wenno kum- bersionna, nga isangbay ti simple a pammaneknek Ipatulodyo kadakami dagiti padasyo iti panagserbi- yo kadagiti dadduma wenno idi napagserbiankayo. Mapan iti liahona .lds .org ken iklik ti "Submit an Article or Feedback." DAGITI NAGADAWAN 1. M. Russell Ballard, "Pure Testimony," Liahona, Nob. 2004, 40. 2. M. Russell Ballard, "Pure Testimony," 41. 3. Iti Jason Swensen, "Be Ready to Explain Your Testimony Using the Book of Mormon, President Nelson Says," Church News section of LDS.org, Peb. 6, 2018, news.lds.org. © 2019 ti Intellectual Reserve, Inc. All rights reserved. Naimaldit iti EUA. Pannakaanamongna iti Ingles: 6/18. Pannakaanamongna a maipatarus: 6/18. Panakaipatarus ti Ministering Principles, March 2019. Ilokano. 15764 864 3